Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 0070-19/2017 |
| Ljubljana, 4. februar 2019 |
| EVA 2017-2611-0062 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Novo gradivo št. 1: Predlog zakona o spremembah in dopolnitvah Zakona o izvajanju rejniške dejavnosti – skrajšani postopek – predlog za obravnavo** |
| **1. Predlog sklepov vlade:** |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU – 1G, 65/14 in 55/17) je Vlada Republike Slovenije na svoji … seji … sprejela:SKLEPVlada Republike Slovenije je določila besedilo Predloga zakona o spremembah in dopolnitvah Zakona o izvajanju rejniške dejavnosti in ga pošlje v obravnavo Državnemu zboru Republike Slovenije po skrajšanem postopku. Stojan TramteGENERALNI SEKRETAR Prejmejo:* Ministrstvo za delo, družino, socialne zadeve in enake možnosti,
* Ministrstvo za finance,
* Ministrstvo za pravosodje,
* Ministrstvo za javno upravo,
* Služba Vlade Republike Slovenije za zakonodajo,
* Generalni sekretariat Vlade Republike Slovenije,
* Urad Vlade Republike Slovenije za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| Predlagana novela zakona vsebuje manj zahtevne spremembe in dopolnitve zakona, ki se nanaša na implementacijo nekaterih določb Družinskega zakonika, v katerem je določena drugačna stvarna pristojnost za odločanje o namestitvi otroka v rejništvo, čemur mora Zakon o izvajanju rejniški dejavnosti kot "izvedbeni" zakon slediti. Predlog zakona prinaša tudi manjše vsebinske in redakcijske spremembe in instituta rejništva ter ureditve izvajanja rejniške dejavnosti vsebinsko ne spreminja.  |
| **3.a Osebe, odgovorne za strokovno pripravo in usklajenost gradiva:** |
| -mag. Ksenija Klampfer, ministrica- Breda Božnik, državna sekretarka- mag. Andrej Del Fabro, generalni direktor |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi predloga zakona niso sodelovali zunanji strokovnjaki. |
| **4. Predstavniki vlade, ki bodo sodelovali pri delu državnega zbora:** |
| -mag. Ksenija Klampfer, ministrica- Breda Božnik, državna sekretarka- Tilen Božič, državni sekretar- mag. Andrej Del Fabro, generalni direktor |
| **5. Kratek povzetek gradiva:** |
| S predlaganim zakonom se delno implementirajo določbe Družinskega zakonika o namestitvi otrok v rejništvo, zlasti glede namestitve otroka v rejništvo posameznikom (otrokovi sorodniki, druge osebe, ki so z otrokom tesno povezane), ki ob odločanju o potrebnosti zagotovitvi namestitve otroku v rejniško družino še nimajo izdanega dovoljenja za izvajanje rejniške dejavnosti. Predlog zakona ureja tudi podaljšanje veljavnosti rejniške pogodbe po polnoletnosti osebe, določa manjši dvig rejnine (v delu plačila dela), določa način prispevanja k stroškom oskrbe v rejništvu in v zavodu glede na sedaj veljavno ureditev v Družinskem zakoniku. V ta namen predlog zakona minimalno posega v dva odstavka 184. člena Družinskega zakonika, ki določata način prispevanja k stroškom oskrbe v rejništvu in v zavodu, pri čemer je ureditev glede prispevanja k stroškom oskrbe v rejništvu neposredno povezana z določbo 52. člena Zakona o izvajanju rejniške dejavnosti, ki tudi ureja znižanje rejnine zaradi rednih prihodkov otroka. Sprememba te določbe, skupaj s spremembo dveh odstavkov v Družinskem zakoniku mora biti hkratna. Hkratno spreminjanje obeh zakonov bi omogočilo enako obravnavanje nameščenih otrok že s pričetkom uporabe Družinskega zakonika, to je s 15. 4. 2019. Predlog zakona prinaša tudi manjše vsebinske in redakcijske spremembe in instituta rejništva ter ureditve izvajanja rejniške dejavnosti vsebinsko ne spreminja. Predlog zakona vsebuje tudi manjše vsebinske in redakcijske spremembe. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  | 0 | +129.208 | +193.812 | +193.812 |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Predlog zakona v letošnjem letu nima finančnih posledic. V skladu s predlogom zakona se ta začne uporabljati z dnem začetka uporabe Družinskega zakonika, to je dne 15. 4. 2019.Predlog zakona v letu 2019 prinaša negativne finančne posledice za državni proračun. V letu 2019 bo potrebno skupaj zagotoviti skupaj 129.208 evrov. Sredstva so zagotovljena na proračunski postavki 7057 - Rejnine. V nadaljnjih letih bo potrebno zagotoviti 193.812 evrov.  |
| **7.b Predstavitev ocene finančnih posledic pod 40.000 EUR:**/**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani: /* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| Datum objave: 15. 10. 2018 V razpravo so bili vključeni: * centri za socialno delo
* Skupnost centrov za socialno delo Slovenije
* Socialna zbornica Slovenije
* Informacijski pooblaščenec
* predstavniki strokovne javnosti.

Mnenja, predlogi in pripombe z navedbo predlagateljev:- Center za socialno delo Maribor:Predlaga dvig rejnine, ureditev pravice do regresa za poklicne rejnike ter spremembo pravice do dodatka za veliko družino. - Skupnost centrov za socialno delo Slovenije:Predlaga terminološke spremembe v določbi od osnovnih dolžnostih rejnika, kritja stroškov usposabljanja in stroškov prevoza rejnikov na usposabljanja, določitev pogostejšega obveznega usposabljanja (enkrat v treh letih) ter dvig rejnine, ureditev pravice do regresa za poklicne rejnike ter spremembo pravice do dodatka za veliko družino. - Socialna zbornica Slovenije:Predlaga podaljšanje možnosti bivanja v rejniški družini po zaključenem šolanju za obdobje 12 mesecev, brez starostne omejitve 21. let, oceno sodišča glede možnosti podaljšanja rejništva za mladoletnika, ki postane roditelj ter vodenja evidence rejnikov.- Informacijski pooblaščenec:Predlaga potrebno dopolnitev določb o zbirkah podatkov ter predlaga razmislek glede ureditve blokade osebnih podatkov ob arhiviranju.Upoštevani so bili:* delno,

Bistvena mnenja, predlogi in pripombe, ki niso bili upoštevani, ter razlogi za neupoštevanje:Predlogi glede ureditve pravice do regresa za poklicne rejnike ter spremembe pravice do dodatka za veliko družino niso bili sprejeti. Namen predlaganega zakona je sprememba tistih določb, ki so nujne zaradi implementacije Družinskega zakonika ter tudi določene sistemske spremembe, ki so posledica zaznanih potreb v praksi. Razlogi so pojasnjeni v priloženem gradivu.Predlog glede terminoloških sprememb glede osnovnih dolžnosti rejnika, podaljšanje možnosti bivanja v rejniški družini po zaključenem šolanju za obdobje 12 mesecev, brez starostne omejitve 21 let, je bil sprejet. Razlogi za te spremembe so pojasnjeni v priloženem gradivu. Sprejet je bil tudi predlog glede dopolnitve določb o zbirkah podatkov. Opravljen je bil razmislek glede ureditve blokiranja osebnih podatkov ob arhiviranju, vendar je v ta namen potreben celovit sistemski pristop identične ureditve vseh osebnih podatkov, ki jih kot upravljavec vodi ministrstvo ali centri za socialno delo v zadevah v zvezi z družinskimi razmerji,Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA/NE |
| Mag. Ksenija Klamferministrica |

Prilogi:

- predlog sklepa

- predlog zakona

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU – 1G, 65/14 in 55/17) je Vlada Republike Slovenije na svoji … seji … sprejela

S K L E P

Vlada Republike Slovenije je določila besedilo Predloga zakona o spremembah in dopolnitvah Zakona o izvajanju rejniške dejavnosti in ga pošlje v obravnavo Državnemu zboru Republike Slovenije po skrajšanem postopku.

Stojan Tramte

GENERALNI SEKRETAR

Prejmejo:

* Ministrstvo za delo, družino, socialne zadeve in enake možnosti,
* Ministrstvo za finance,
* Ministrstvo za pravosodje,
* Ministrstvo za javno upravo,
* Služba Vlade Republike Slovenije za zakonodajo,
* Generalni sekretariat Vlade Republike Slovenije,
* Urad Vlade Republike Slovenije za komuniciranje.